à cire perdue
Store norske leksikon,Kunst og estetikk,Bildende kunst,Kunstvitenskap,Teknikker og materialer i bildende kunst
À cire perdue er en støpemetode som brukes ved fremstilling av gods med komplisert form. Modellen fremstilles i voks eller termoplast og formes inn i et ildfast materiale som gips eller ildfast leire. Voksen smeltes så ut av formen og erstattes med flytende metall.
À cire perdue blir brukt til fremstilling av kunstgods av gull, sølv og bronse, og var kjent allerede i oldtiden. Ellers brukes metoden til tannfyllinger, kirurgiske instrumenter med mer, og i den senere tid til en rekke industriartikler av kompliserte former og med små måltoleranser. Typiske eksempler er gassturbinblader og andre deler som skal tåle høye temperaturer, bolter og avtrekkere for håndvåpen, deler i filmkameraer og en rekke artikler for elektronisk utstyr. Metoden kalles også investment-støping. Les mer i Store norske leksikon kunst avstøpning